In l'a connu ia un-ne paire d'ans,
Du temps qu'iétot core artisan.
Iavot un-ne très bonne renommée,
I saquot d'dins les yux fermés.

Et pis l'crise est arrivée :
Du coup ine pouvot pu oeuvrer.
Tous ses clients l'ont laiché quère...
I n'avot puque ses larmes pour braire.

Iétot désespéré, perdu,
Du boulot i n'in trouvot pus.
A cinquante ans iétot chômeur...
Ch'est là qu'ia plongé dins l'malheur.

Quand ch'est comme cha tout s'accumule,
Dins s'z'immerdemints in bascule.
Ess femme dins l'divorce l'a ruiné,
Ia tout vindu, ia tout donné.

Ia fait cha ch'est pour sin gamin,
Pourqu'li, au moins, ine manque d'un rien.
Ses &quot;amis&quot;, comme par enchant'mint,
In l'veyant, cangeottent éd'quémin.

Fallot bien qu'i trouffe à minger,
Ia ravalé ses préjugés,
Sur un trottoir i s'est assis,
Ia mendié...in dijant : &quot;Merci&quot;.

Et pis cha devot arriver :
Un hiver trop frod l'a trouvé,
D'zous un carton, su ch'macadam,
N'dormot pas....iavot rindu l'âme.


Ce poème en patois est l'oeuvre de Richard Klimczak. Il me permet de vous en faire profiter. Merci à lui Annick