Que biau  rêve

Pour Noël j’ai eu un cadeau
Apporté pindint qu’éj’dormos :
Un rêve…i vous f’ra p’tète sourire,
Mais à tout l’monte i faudro l’lire.

Dins min rêve j’étos…à la guerre !
Dins un pays qu’ia pas sur terre.
Chès soldats n’avottent pas d’fusils,
Iss’batottent à coup d’poésies.

Iavot, sous chès roul’mints d’tambour,
In plin-ne lumière un troubadour
Qui, quand t s’mettot à canter
Pus personne n’pouvot l’arrêter.

In-ne coccinelle battot des ailes,
Incrinquée pad'zeur in-ne ombrelle,
Al’essayot, mais timidement
Ed’crier d’z’incouraj’mints.

Chés moniaux, dins leus bataillons,
Suivottent éch’ti d’chès papillons,
Un coqu’licot, dins sin langach,
D’mindot un bleuet in mariache.

Iavot minm’ un Père Nöel,
Muché derrière un arc en ciel.
In sintot comme un air éd’fête
Duqu’él’bonheur étot l’vedett.

Pour trouver chti qu'iétot vainqueur,
Dins un camps d’batalle tout in fleurs,
Bin cha n’étot pas compliqué :
Ch’est chti qui f’rot…l’plus biau bouquet.

Richard Klimzack[attachment=0:15b5k152]<!-- ia0 -->bleuets et coquelicots.jpg<!-- ia0 -->[/attachment:15b5k152]