Rêve éd Noêl.

Iest minuit, chès cloches ont sonné,
Avec sin nounours su sin nez,
Ch’pétits’est quand minme indormi…
Sans vire ch’Père Noël,éss’n’ami.

Dins sin rêve, un âne li dit : « Tchiot
Ej’ vas t’inm’ner dins un bau catiau,
Là bo, in haut, dins chés nuasses
Qui n’accu que chés évents saches.

A l’intrée, avant un-ne cheminée
Ia un sapin illuminé
Qui s’abaisse pour ni serrer s’main
In faisant quère ses pommes éd’pin.

A terre ia un pétit moniaux
Avec un verre, dins un-ne flaque d’
Qui trinque avec chés invités
In sifflant comme un dératé.

Ech ‘tchiot ia ses yux trop pétits
Pour vire passer au ralenti,
Su l’dos d’un énorme escargot,
Tout s’qu’i pouvot s’faire comme cadeaux

Ell’lune veut aussi ête d’el fête,
All sort ses étoiles, ses cométes
Qui offrent un grand feu d’artifice,
Déguisée in impératrices.

Pis d’un coup, as pu d’moniau,
Pus d’sapin, d’escargot, d’flaque d’..
Ch’ rêve iest parti comme iétot un
A l’aventure, vers l’inconnu.